Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: A találmányok szabadalmi oltalmáról szóló 1995. évi XXXIII. törvény 115/F. §-át megelõzõ alcíme és 115/F. §-a helyébe
Paragraph Index: 346

A találmányok szabadalmi oltalmáról szóló 1995. évi XXXIII. törvény 115/F. §-át megelõzõ alcíme és 115/F. §-a helyébe a következõ alcím és rendelkezés lép: „A Szellemi Tulajdon Nemzeti Tanácsa 115/F. § (1) A 115/J–115/L. §-ban meghatározott feladatok ellátásában a Hivatal elnökét – szakmai tanácsadó, véleményezõ szervként – a Szellemi Tulajdon Nemzeti Tanácsa (a továbbiakban: Tanács) segíti. A Tanács a Hivatal elnökének felkérésére véleményezi a szellemi tulajdon védelmére irányuló átfogó intézkedések (programok, stratégiai elképzelések, hazai jogszabályok és uniós jogi aktusok, nemzetközi szerzõdések) tervezetét. A Tanács részt vesz a szellemi tulajdon védelmével kapcsolatos nemzeti stratégia kidolgozásában, valamint figyelemmel kíséri és elõmozdítja annak végrehajtását.

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes